Diari Oficial de la Generalitat Valenciana


Sumari del DOGV 5498, del 25-04-2007 (2007/3977)

ACORD de la Comissió Territorial d'Urbanisme, d'1 de març de 2007, relatiu a la modificació puntual núm. 6 de les normes subsidiàries en les unitats d'execució T-1, T-2, T-3) de Xaló.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   5498

Data del DOGV
:   25-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3977


Data del document
:   01-03-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Xaló
    * pla d'urbanisme
    * administració local

Vist l'expedient de referència i sobre la base dels següents antecedents i consideracions,
Antecedents
Primer. El projecte es va sotmetre a informació pública durant un mes mitjançant un acord del Ple de l'Ajuntament del dia 1 de març de 2006, i es van publicar anuncis en el Diari Oficial de la Comunitat Valenciana de 7 d'abril de 2006 i en el diari Información de 30 de març del mateix any. Després del pertinent període d'exposició pública en què no es van presentar al·legacions, el Ple de l'Ajuntament el va aprovar provisionalment en sessió celebrada el dia 28 de juliol de 2006.
Segon. La documentació està integrada per memòria i plànols.
Tercer. La proposta consisteix a corregir les discrepàncies existents entre les superfícies de les unitats d'execució Tossal 1 i Tossal 2, segons estan delimitades en els plànols de les normes subsidiàries, i les que figuren en els quadres de superfícies de la memòria justificativa de les normes subsidiàries; i a més, incloure les superfícies de la unitat d'execució Tossal 3 que no apareixen en les normes subsidiàries, i que a més acaben de ser modificades amb la modificació puntual núm. 4 de les normes subsidiàries, que va obtindre l'aprovació definitiva de Comissió Territorial d'Urbanisme de 6 de juliol de 2005.
Les magnituds urbanístiques segons consten en les normes subsidiàries són les següents:La modificació proposa les següents magnituds, d'acord amb la delimitació grafiada en els plànols de les normes subsidiàries i segons mesurament sobre la nova cartografia, i a més d'acord amb la nova delimitació de la U.E T3 aprovada en la modificació puntual núm. 4:Quart. Segons consta en el certificat d'aprovació provisional, es va obtindre informe favorable de la Conselleria de Cultura, Educació i Esport, a l'efecte patrimonial. Així mateix consta en el certificat que es va notificar l'aprovació provisional a la Conselleria de Sanitat, sense que s'haja rebut cap informe.
Consideracions tècnicojurídiques
Primera. El procediment seguit per l'Ajuntament està d'acord amb el que preveu l'art. 90 per remissió de l'art. 94 de la Llei 16/2005, urbanística valenciana.
Segona. La documentació està completa, a l'efecte del compliment de l'art. 68 de la Llei 16/2005, urbanística valenciana.
Tercera. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com recull l'article 85 de la Llei 16/2005, urbanística valenciana.
Quarta. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
Primer
Aprovar definitivament la modificació puntual núm. 6 de les normes subsidiàries del municipi de Xaló en els quadres de superfícies de les unitats d'execució UE - T1, UE -T2 i UE - T3.
Segon
Publicar íntegrament el present acord aprovatori en el Diari Oficial de la Comunitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.
Tot això sense perjudici que es puga exercir qualsevol altre recurs o acció que crega oportú.
Alacant, 1 de març de 2007.- El director territorial de Territori i Habitatge: Ramón Rizo Aldeguer.